Anders Behring Breivik

Anders Behring Breivik (Oslo, Norvegia, 1979ko otsailaren 13a - ) norvegiar herritarra, Norvegian 2011ko uztailaren 22an izandako atentatuen egilea da berak aitortu zuenez. Hasieran, esan zuen berak bakarrik egin zituela Osloko zein Utøyako atentatuak; gero, epailearen aurrean aitortu zuen bi talderen laguntza izan zuela. Hala ere, oraindik ez dago garbi ea atentatuak berak bakarrik ala laguntzarekin egin zituen.Javier G. GALLEGO: «El autor de la masacre de Noruega reconoce ante la juez que tuvo ayuda», El Mundo, 2011-07-24.

Atentatuen egunean bertan, 1.516 orrialdeko manifestu bat kaleratu zuen interneten, bere ideia ultraeskuindarrak adierazten zituena. Besteak beste, islamaren kontrakotzat jotzen du bere burua, eta terrorismoa «herritarrak esnatzeko bidea» dela dio. Norvegiako VG egunkari digitalak dioenez, Ted Kacynski Unabomber estatubatuar terroristaren idazki bat plagiatu zuen Andersek.«Breiviken agiria 'Unabomber' terroristaren idazkiaren kopia bat da», EITB, 2011-07-24.

Epaiketan, psikiatrek egindako txostenean, eskizofrenia zuela ondorioztatu zen. Horregatik, espetxean sartu beharrean, psikiatriko batean barneratzea eskatu zuten, derrigorrezko tratamentua jaso zezan. «Norway massacre: Breivik declared insane», BBC, 2011-11-30.

 Erreferentziak 

Kategoria:Terroristak
Kategoria:Oslotarrak
Kategoria:Nortasunaren nahasmendu antisoziala duten pertsonak
Kategoria:Hargin beltzak